stanford-oval/wikipedia huggingface dataset:
Connor Bunnaman
Ura > Ammattilaisuran alku ja NHL-ottelut Philadelphia Flyersissa

Kaudeksi 2018–2019 Bunnaman siirtyi Philadelphia Flyersin organisaatioon. Hän pelasi kautensa kokonaan AHL-joukkue Lehigh Valley Phantomsissa, jossa Bunnamanin tulokaskausi toi 62 runkosarjaottelussa tehot 19+13=32. Hän oli joukkueen toiseksi paras maalintekijä Greg Careyn jälkeen. Syksyn 2019 harjoitusleirin päätteeksi Bunnaman otti paikan Flyersin NHL-kauden 2019–2020 avauskokoonpanosta. Hän teki NHL-debyyttinsä runkosarjan avauskierroksella 4. lokakuuta 2019 Tšekin Prahassa pelatussa NHL Global Seriesin ottelussa Chicago Blackhawksia vastaan. Bunnaman sai ottelussa jääaikaa 11.06 minuuttia ja hänelle merkittiin teholukema +1. Bunnaman pelasi neljä NHL-ottelua, kunnes hänet lähetettiin farmiin. Myöhemmin samassa kuussa Bunnaman joutui yli kuukaudeksi sivuun nilkan nyrjähdyksen vuoksi. Hänet nostettiin Flyersin NHL-vahvuuteen seuraavan kerran tammikuussa 2020. Bunnaman teki NHL-uransa avausmaalin paluuottelussaan 13. tammikuuta 2020 Boston Bruinsia vastaan. Kaikkiaan hän pelasi NHL:ssä kauden aikana 21 runkosarjaottelua tehopistein 1+1=2. AHL:ssä Bunnaman pelasi 29 runkosarjaottelua, kunnes koronaviruspandemia päätti kauden maaliskuussa 2020. Heinäkuussa Flyers nimesi hänet NHL-joukkueensa vahvuuteen pudotuspeleihin. Bunnaman pelasi neljä playoff-ottelua ilman tehopisteitä.
Koronaviruspandemian vuoksi tammikuussa 2021 alkaneen kauden 2020–2021 Bunnaman vietti pääasiassa Flyersin NHL-joukkueen ja varamiesten ns. "taksiryhmän" välillä. Hän pelasi NHL:ssä 18 runkosarjaottelua tehden yhden syöttöpisteen, kunnes Bunnaman lähetettiin ensimmäisen kerran Lehigh Valley Phantomsin AHL-joukkueeseen huhtikuussa. Hän pelasi siellä loppukaudella 15 runkosarjaottelua tehopistein 1+1=2.
Elokuussa 2021 Bunnaman teki Philadelphia Flyersin kanssa kaksivuotisen jatkosopimuksen, joka tuo hänelle NHL:n puolella 750 000 dollaria kaudessa. Bunnamanin ensimmäinen sopimusvuosi oli kaksisuuntainen ja toinen yksisuuntainen. Lokakuussa Flyers asetti hänet siirtolistalle. Koska mikään toinen NHL-seura ei napannut Bunnamania vuorokauden kuluessa, hänet lähetettiin harjoitusleirin päätteeksi farmiin. Hän nousi kaudella 2021–2022 Lehigh Valley Phantomsin AHL-joukkueen varakapteeniksi ja pelasi siellä suurimman osan alkukaudesta. Bunnaman pelasi myös 15 NHL-ottelua ilman tehopisteitä, kunnes NHL:n siirtotakarajalla maaliskuussa 2022 Flyers kauppasi hänet, hyökkääjä Claude Giroux'n ja German Rubtsovin sekä vuoden 2024 viidennen kierroksen varausvuoron Florida Panthersiin vaihdossa hyökkääjä Owen Tippettiin sekä vuoden 2024 ensimmäisen ja vuoden 2023 kolmannen kierroksen varausvuoroihin. Bunnaman pelasi loppukauden AHL-joukkue Charlotte Checkersin vahvuudessa. Myös kauden 2022–2023 hän pelasi kokonaan farmissa. Toukokuussa 2023 Panthers nosti Bunnamanin NHL-joukkueensa harjoitusvahvuuteen loukkaantumisten varalta, mutta hän ei kuitenkaan pelannut siellä otteluakaan.
Ura > Siirtyminen Eurooppaan

Bunnaman siirtyi kaudeksi 2023–2024 kattavalla sopimuksella SM-liigajoukkue Oulun Kärppiin. Hänestä kaavailtiin joukkueen ykkössentteriä, mutta Bunnaman ei kuitenkaan vastannut häneen kohdistuneisiin odotuksiin. Bunnaman teki 28 ensimmäisessä ottelussa vain yhden maalin ja seitsemän syöttöpistettä. Joulukuussa hän teki seitsemässä ottelussa kuusi maalia ja kolme syöttöä, mutta kevätkaudella Bunnaman ei onnistunut enää kertaakaan maalinteossa. Hän teki 56 runkosarjaottelussa yhteensä tehot 7+11=18. Jatkoaika.com-verkkolehden toimittaja Kalle Alinin mukaan Bunnaman ei asettunut missään vaiheessa kunnolliseksi osaksi mitään toimivaa kokonaisuutta, eikä onnistunut olemaan tarpeeksi hyödyllinen pelaaja myöskään puolustussuuntaan. Bunnaman pelasi pudotuspeleissä seitsemän ottelua tehden yhden syöttöpisteen, kunnes hän putosi lopulta kokoonpanosta kauden viimeisistä peleistä. Bunnaman voitti kauden päätteeksi SM-pronssia.
Lokakuussa 2024 Bunnaman siirtyi loppukauden 2024–2025 kattavalla sopimuksella Tšekin Extraligan Mountfield HK:hon. Tammikuussa 2025 hän teki seuran kanssa kaksivuotisen jatkosopimuksen.
Antero Vipunen (kirja)

| Antero Vipunen |
| --- | --- |
 Kirjan 14. painos vuodelta 1990.
Kirjailija:  Yrjö Karilas (toim.)
Kieli:  suomi
Genre:  tietokirja
Kustantaja:  WSOY
Julkaistu:  1950
Suomennos
Kansitaiteilija:  Pekka Loiri
Löydä lisää kirjojaKirjallisuuden teemasivulta
Antero Vipunen: arvoitusten ja ongelmien, leikkien ja pelien sekä eri harrastelualojen pikkujättiläinen on Yrjö Karilaan toimittama tieto-, tehtävä- ja puuhakirja lapsille ja nuorille. Sen ensimmäinen painos ilmestyi WSOY:n Pikku jättiläiset -sarjassa vuonna 1950, ja siitä on otettu monta muuttamatonta painosta sen jälkeenkin: 21. painos ilmestyi vuonna 2005. Kirja on saanut nimensä suomalaisen kansanrunouden taruhahmosta.
14. painoksen (1990) takakansiteksti kertoo yli 700-sivuisen kirjan sisältävän 170 arvoitusta, 250 laskutehtävää, 165 kompakysymystä, 200 kirjainarvoitusta, 30 ristisanatehtävää, 32 salakirjoitusjärjestelmää, sata kuva-arvoitusta, 80 nuoratemppua, 115 tulitikkutehtävää, 240 matemaattista ongelmaa ja peliä, 40 piilokuvaa, 35 leikillistä esitystä sekä 470 peliä ja leikkiä.
Uusi Suomi -sanomalehdessä Vilho Suomi kirjoitti uutuuskirjasta: ”Aarreaitta kerrassaan tämä Antero Vipunen, sellainen loukku, josta ei tahdo erilleen päästä, ei Väinämöisenkään tiedoilla.” Helsingin Sanomien arvostelija H. M. luonnehti sitä näin: ”[--] ken pelkää käyttää harmaita aivosolujaan, hän välttää ’Antero Vipusta’ kuin ruttoa. Mutta jokaiselle ihmiselle, joka uskoo Luojan antaneen hänelle aivot sitä varten, että niitä käytettäisiin, koituu tästä teoksesta uskomattoman paljon hyötyä ja hauskaa.”
Toni Laaksonen (juontaja)

Toni Kristian Laaksonen on suomalainen radiotuottaja ja -juontaja. Hän juontaa Yle Radio Suomessa Toni Laaksosen Lauantaitanssit -ohjelmaa sekä Levylautakuntaa. Aiemmin hän työskenteli YleX-kanavalla muun muassa Poikelus ja Hätönen -ohjelman tuottajana. Aiemmin hän on juontanut kanavalla muun muassa Uuden musiikin iltavuoroa, YleX Jatkoja ja YleX Toiveet -ohjelmaa.
Laaksonen sijoittui viidenneksi vuoden 2011 karaoken MM-kilpailuissa Irlannissa. Vuonna 2014 Laaksonen osallistui The Voice of Finlandin kolmannelle tuotantokaudelle. Hän pääsi jatkoon ”Ääni ratkaisee” -kierrokselta sekä voitti ensimmäisen kaksintaisteluvaiheen. Laaksonen putosi jatkosta ”knock out” -kierroksella, ennen livelähetysten alkamista. Vuonna 2018 hän voitti karaoken maailmanmestaruuden Champions-kategoriassa Helsingin Apollossa käydyissä kisoissa.
Oulunsalosta kotoisin oleva Laaksonen kannattaa jääkiekkojoukkue Oulun Kärppiä ja englantilaista jalkapallojoukkue Arsenalia. Laaksonen kertoi Suomen raatien antamat pisteet vuoden 2024 Eurovision laulukilpailussa.
Paul Zoungrana

Paul Zoungrana ja Heinrich Lübke .

Paul Zoungrana M. Afr. (3. syyskuuta 1917 – 4. kesäkuuta 2000) oli katolisen kirkon burkinalainen pappi. Hän toimi Ouagadougoun arkkihiippakunnan arkkipiispana vuosina 1960–1995, ja hänet ylennettiin kardinaaliksi 1965. Hän osallistui vuoden 1978 kahteen konklaaviin.
Ouagadougoussa syntynyt Zoungrana sai pappisvihkimyksensä 2. toukokuuta 1942.
Aiheesta muualla

Catholic Hierarchy: Paul Zoungrana (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat
V3-tykki

| --- | --- |

Hochdruckpumpe V-3 (1944)
V3-supertykki (saks. Hochdruckpumpe, ”korkeapainepumppu”), Tausendfüßler (”tuhatjalkainen”), fleißiges Lieschen ("ahkeraliisa") tai Englandkanone) oli yksi natsi-Saksan toisessa maailmansodassa kehittelemistä ”kostoaseista” (Vergeltungswaffe), joita kehitettiin Ison-Britannian ja varsinkin Lontoon pommittamiseen. Kostoaseista tunnetuimmat olivat V1- ja V2-ohjukset. V3 jäi vähemmälle huomiolle, sillä se ei ikinä valmistunut. V3 ei ollut ohjus, vaan iso maanalainen liitukallioiden luoliin rakennettu tykkikompleksi Mimoyecquesissa, Ranskassa. Joissakin lähteissä väitetään (virheellisesti) V3:n olevan sama kuin Wasserfall-ilmatorjuntaohjus. Tykkien kantama olisi käytettäessä ollut luultavasti noin 150 kilometriä.
Historia

Aseen suunnitteli August Coenders. Adolf Hitlerin hyväksynnällä projekti käynnistyi. Valmiiksi tullessaan tykit olisivat todennäköisesti olleet tehokkaimpia V-sarjan aseita.
Liittoutuneet saivat kuitenkin vihiä aseesta ja useiden yritysten jälkeen 6. heinäkuuta 1944 brittiläiset 617. laivueen Avro Lancaster -koneet pommittivat tykit hajalle Tallboy-pommeilla. Projektia ei enää laajamittaisesti käynnistetty uudelleen.
Pommituksen jälkeen V3-ohjelmaa ei kuitenkaan täydellisesti hyllytetty, vaan kaksi pienempää nuolitykkiä rakennettiin Lampadeniin, Saksaan. 30. joulukuuta 1944 – 22. helmikuuta 1945 niillä ammuttiin noin 183 ammusta Luxemburgiin. Ne tappoivat 10 siviiliä ja haavoittivat 35:a. Pian viimeisen laukauksen jälkeen yhdysvaltalaiset joukot valtasivat tykkiasemat.
Tekniikka

V3-tykkikompleksiin oli sijoitettu viisi nuoliammuksia ampuvaa supertykkipatteria. Tykit olivat saksalaisten suurimpia tykkejä. Yhden V3:n putken pituus oli 120 metriä. Tykit olivat paikalleen juntattuja, joten niitä ei voinut suunnata mihinkään erityiseen kohteeseen. Tykkejä olisikin käytetty Lontoon pommittamiseen, jolloin aseen epätarkkuuden vuoksi ammusten suuri hajoama olisi poistanut suuntautumattomuuden aiheuttamat ongelmat. Aseen suuri epätarkkuus teki siitä kelvottoman muuhun kuin terroripommitukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Artikkeli V3-tykistä
Encyclopedia Astronautica
V-3-nuolitykin osa Mimoyecquesissa (2007)
Rahm Emanuel

| Rahm Emanuel |
| --- | --- |

Chicagon 55. pormestari
 16. toukokuuta 2011-20. toukokuuta 2019  
Edeltäjä:  Richard M. Daley
Seuraaja:  Lori Lightfoot
Valkoisen talon kansliapäällikkö
 20. tammikuuta 2009 – 1. lokakuuta 2010  
Edeltäjä:  Joshua Bolten
Seuraaja:  William M. Daley
Yhdysvaltain edustajainhuoneen jäsen Illinoisin 5. vaalipiiristä
 3. tammikuuta 2003 – 2. tammikuuta 2009  
Edeltäjä:  Rod Blagojevich
Seuraaja:  Mike Quigley
Henkilötiedot
Syntynyt: 29. marraskuuta 1959 (ikä 65)  Chicago, Illinois, Yhdysvallat
Puoliso:  Amy Rule
Tiedot
Puolue:  demokraatit
Uskonto:  juutalaisuus
 Nimikirjoitus
Rahm Israel Emanuel (s. 29. marraskuuta 1959, Chicago) on yhdysvaltalainen poliitikko, joka toimi presidentti Barack Obaman kansliapäällikkönä tammikuusta 2009 lokakuun alkuun 2010. Hän oli aiemmin edustajainhuoneen jäsen Illinoisista vuodesta 2003 alkaen.
Emanuel on ollut Chicagon pormestari vuodesta 2011 lähtien. Hän on opiskellut Northwestern Universitylla, jossa suoritti tutkinnon 1985.
Emanuel aloitti poliittisen uransa kuluttajaoikeuksia ajavassa järjestössä. Hän oli mukana demokraatti Paul Simonin vuoden 1984 kampanjassa senaattiin, demokraattien kongressin vaalien kansallinen kampanjapäällikkö 1988 ja mukana Richard M. Daleyn kampanjassa Chicagon pormestariksi. Vuonna 1991 hän palveli muutaman viikon vapaaehtoisena Israelin puolustusvoimissa.
Emanuel nimitettiin Arkansasin kuvernööri Bill Clintonin esivaalikampanjan talousjohtajaksi. Tämän jälkeen hän oli Clintonin neuvonantajana valkoisessa talossa 1993–1998.
Vuodet 1998–2002 hän oli investointipankkiiri Wasserstein Perellalla. Clinton nimesi hänet 2000 Federal Home Loan Mortgage Corporationin ("Freddie Mac") johtokuntaan.
Vuonna 2002 hän pyrki edustajainhuoneeseen Illinoisista edellisen edustajan demokraatti Rod Blagojevichin jätettyä paikkansa ja pyrittyä osavaltion kuvernööriksi.
Emanuel erosi Barack Obaman henkilöstöpäällikön virasta pyrkiäkseen kotikaupunkinsa Chicagon pormestariksi. Emanuelia seurasi kansliapäällikön virassa William M. Daley.
Saku Mäenalanen

| Saku Mäenalanen |
| --- | --- |

Henkilötiedot
Syntynyt: 29. toukokuuta 1994 (ikä 30) Tornio, Suomi
Kansalaisuus:   Suomi
Jääkiekkoilija
Lempinimi:  Röne, Köppinen, Römppainen
Pelipaikka:  vasen laitahyökkääjä
Maila:  vasen
Pituus:  192 cm
Paino:  94 kg
Seura
Seura:  SCL Tigers
Sarja:  National League
Pelinumero:  8
Pelaajaura
Pääsarjaura:  2013–
Aik. seurat:  Jokipojat (Mestis) Kärpät (SML) Pelicans (SML) Hokki (Mestis) Charlotte Checkers (AHL) Carolina Hurricanes (NHL) Jokerit (KHL) Winnipeg Jets (NHL)
NHL-varaus:  125. varaus, 2013 Nashville Predators
KHL-varaus:  54. varaus, 2016 Sibir Novosibirsk
Saku Petteri Mäenalanen (s. 29. toukokuuta 1994 Tornio) on suomalainen jääkiekkoilija, joka pelaa Sveitsin National Leaguen SCL Tigersissa. Hän on pelipaikaltaan vasen laitahyökkääjä, mutta Mäenalanen osaa pelata myös keskellä. Hän on pelannut urallaan aiemmin myös NHL:ssä Carolina Hurricanesin ja Winnipeg Jetsin joukkueissa yhteensä 98 runkosarjaottelua.
Maajoukkueessa Mäenalanen on voittanut olympiakultaa vuonna 2022, MM-kultaa vuonna 2022 ja MM-hopeaa vuonna 2021, sekä nuorten MM-kultaa vuonna 2014.
Seuraura > Juniorivuodet (2009–2013)

Mäenalanen aloitti jääkiekkoilun nelivuotiaana Kempeleen Kiekko-Ketuissa. Hän siirtyi sittemmin Oulun Kärppiin, mutta Mäenalanen pelasi välissä myös Laser HT:n B-nuorissa kaudella 2010–2011, jolloin hän voitti joukkueen sisäisen piste- (Samuli Heikosen kanssa) ja syöttöpörssin tehoilla 13+26=39. Mäenalanen voitti kauden päätteeksi B-nuorten II-divisioonan mestaruuden.
Mäenalanen palasi Kärppiin kaudeksi 2011–2012. Hän oli tehoilla 13+29=42 joukkueen B-nuorten paras pistemies ja syöttäjä sekä Kärppien paras maalintekijä kevään 2012 pudotuspeleissä seitsemällä osumallaan. Mäenalanen palkittiin Oulun Kärpät 46 ry:n syyskuun 2011 kuukauden juniorina. Kaudella 2012–2013 hän muodosti Kärppien A-nuorissa Ville Leskisen ja Balázs Sebőkin kanssa tehokkaan ykkösketjun. Leskinen ja Mäenalanen olivat A-nuorten SM-liigan pistepörssissä kärkikaksikossa. Mäenalanen oli tehoilla 23+35=58 toisena ja voitti syöttöpörssin. Kevään 2013 pudotuspeleissä hän jakoi tehoilla 5+2=7 Kärppien sisäisen pistepörssin voiton Arttu Heikkisen ja Joona Vareksen sekä maalipörssin voiton Sami Anttilan kanssa. Mäenalanen valittiin kauden päätteeksi A-nuorten SM-liigan tähdistökentälliseen.
Seuraura > NHL-sopimus Carolina Hurricanesiin ja KHL-vuodet (2018–2021)

Toukokuussa 2018 Mäenalanen teki vuoden mittaisen, kaksisuuntaisen ja 832 000 dollarin arvoisen NHL-sopimuksen Carolina Hurricanesin kanssa. Hänen paikkansa farmin puolella on 70 000 dollaria. Mäenalasen sopimukseen sisältyy myös 92 500 dollarin allekirjoitusbonus. Hänet lähetettiin syksyn harjoitusleirin päätteeksi AHL-joukkue Charlotte Checkersin vahvuuteen. Mäenalanen kutsuttiin Jordan Staalin aivotärähdyksen myötä Hurricanesin NHL-kokoonpanoon joulukuussa 2018. Hän teki NHL-debyyttinsä 7. joulukuuta 2018 vieraissa Anaheim Ducksia vastaan. Mäenalanen sai ottelussa jääaikaa 6.49 minuuttia. Hänet lähetettiin debyyttinsä jälkeen kuitenkin takaisin Checkersin vahvuuteen. Tammikuussa 2019 Mäenalanen nostettiin uudelleen Hurricanesiin. Hän teki NHL-uransa avausmaalin viidennessä ottelussaan 8. tammikuuta 2019 vieraissa New York Islandersia vastaan. Mäenalanen pelasi NHL:ssä kauden 2018–2019 aikana 31 runkosarjaottelua tehopistein 4+4=8 ja yhdeksän pudotuspeliottelua tehden yhden syöttöpisteen. AHL:ssä hän pelasi 31 runkosarjaottelua tehopistein 7+7=14.
Marraskuussa 2018 Sibir Novosibirsk kauppasi Mäenalasen KHL-oikeudet Jokereihin vaihdossa ruotsalaishyökkääjä Jens Lööken pelaajaoikeuksiin. Hän odotti kauden 2018–2019 jälkeen yhden suunnan sopimusta NHL:stä, mutta syyskuussa Mäenalanen päätti kuitenkin palata Suomeen ja hän siirtyi 1+1-vuotisella sopimuksella Jokereihin. Mäenalanen aloitti joukkueessa laitahyökkääjänä, mutta kauden edetessä hänet siirrettiin kuitenkin keskushyökkääjän pelipaikalle. Marraskuussa Mäenalanen joutui noin kahdeksi kuukaudeksi sivuun aivotärähdyksen vuoksi ja hän palasi kaukaloihin tammikuussa 2020, jonka vuoksi Mäenalasen runkosarja jäi vain 26 ottelun mittaiseksi. Huhtikuussa 2020 Jokerit käytti hänen sopimukssaan olleen option ja teki vuoden mittaisen jatkosopimuksen Mäenalasen kanssa.
Seuraura > Paluu Kärppiin (2021–2022)

Kaudeksi 2021–2022 Mäenalanen palasi kolmivuotisella sopimuksella Kärppiin. Hänen sopimuksensa sisälsi option ulkomaille siirtymisestä ensimmäisen sopimuskauden jälkeen. Mäenalanen nimettiin joukkueen varakapteeniksi. Hän oli Kärppien paras pistemies ja syöttäjä tehoilla 13+28=41. Mäenalanen voitti myös joukkueen sisäisen tehotilaston lukemalla +14.
Seuraura > Ulkomaanoption käyttäminen ja uusi NHL-sopimus Winnipeg Jetsiin (2022–2023)

Toukokuussa 2022 Mäenalanen kertoi sanomalehti Kalevalle käyttäneensä Kärppien kanssa tekemässään sopimuksessaan olleen option ulkomaille siirtymisestä. Hän kertoi neuvotelleensa sekä ruotsalaisen että sveitsiläisten seurojen kanssa. Jo aiemmin huhtikuussa ruotsalaislehti Expressen uutisoi SHL-seura Brynäs IF:n käyneen tiiviitä neuvotteluita Mäenalasen ja hänen ketjukaverinaan Suomen A-maajoukkueessa pelanneen Hannes Björnisen kanssa. Joukkuetta valmensi Mäenalaselle Kärpistä ja A-maajoukkueesta tuttu Mikko Manner. Brynäs tiedotti sittemmin Björnisen sopimuksesta.
Mäenalanen ei lopulta siirtynyt Ruotsiin, vaan hän teki heinäkuussa 2022 vuoden mittaisen ja kaksisuuntaisen NHL-sopimuksen Winnipeg Jetsin kanssa. Hänen kausipalkkansa NHL:n puolella on 750 000 dollaria ja farmissa 225 000 dollaria. Mäenalanen pelasi kauden 2022–2023 kokonaan NHL:n puolella, jossa hänen ensimmäinen täysimittainen kautensa toi 64 runkosarjaottelussa tehot 4+6=10 ja viidessä pudotuspeliottelussa yhden syöttöpisteen. Joulukuussa 2022 Mäenalanen joutui yli kuukaudeksi sivuun, kun hän sai ylävartalovamman jäätyään maanmiehensä, St. Louis Bluesin Niko Mikkolan taklaamaksi.
Seuraura > Sopimus Sveitsiin (2023–)

Syyskuussa 2023 Mäenalanen teki koeaikasopimuksen Colorado Avalanchen kanssa. Hän ei kuitenkaan osallistunut seuran harjoitusleirille ja hänen koeaikasopimuksen purettiin, sillä 20. syyskuuta Avalanche tiedotti, että Mäenalanen ei suorittanut joukkueen kuntotestiä. Hän kertoi muutamaa päivää myöhemmin sanomalehti Kalevalle olleensa terve, mutta osallistumisensa katkenneen Mäenalasen aiempaan ylävartalovammaan, jonka leikkauksesta oli aikaa neljä kuukautta. NHL:n käytännön mukaan samanlaisesta leikkauksesta pitää toipua viiden kuukauden ajan.
Vain päivää Colorado Avalanchen kanssa purkamansa koeaikasopimuksen jälkeen Mäenalasen uutisoitiin siirtyvän kaudeksi 2023–2024 kolmivuotisella sopimuksella Sveitsin National Leaguen SCL Tigersiin. Joulukuussa 2024 SCL Tigers lainasi Mäenalasen Kärppiin Spengler Cupin ajaksi.
Maajoukkueura

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2022 | jääkiekko |  |
|  Hopeaa | Latvia 2021 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Ruotsi 2014 | jääkiekko |  |
Mäenalanen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Mäenalanen voitti seitsemällä maalillaan koko turnauksen maalipörssin ja oli Suomen toiseksi paras pistemies tutkaparinsa Teuvo Teräväisen jälkeen 11 tehopisteellä. Hänet valittiin Norjaa vastaan pelatun avausottelun päätteeksi joukkueensa ottelun parhaaksi pelaajaksi.
Mäenalanen valittiin vuoden 2018 MM-turnaukseen, mitä pidettiin yleisesti hieman yllättävänä, sillä Mäenalanen ei ollut ennen tätä pelannut otteluakaan A-maajoukkueessa. Hän teki A-maajoukkuedebyyttinsä turnauksen avausottelussa 5. toukokuuta 2018 Tanskan Herningissä Etelä-Koreaa vastaan. Mäenalanen merkittiin Suomen nelosketjun vasempaan laitaan Janne Pesosen ja Marko Anttilan viereen. Hän teki ottelussa myös ensimmäisen A-maajoukkuemaalinsa ja sai syöttöpisteen Pesosen tekemään maaliin. Mäenalanen on pelannut MM-kilpailuissa myös vuosina 2021 ja 2022. Vuoden 2021 turnaus päättyi hopeaan ja 2022 maailmanmestaruuteen. Mäenalanen on edustanut Suomea myös Pekingin olympialaisissa 2022, jolloin hän voitti kultaa. Yhteensä Mäenalanen on pelannut 63 A-maaottelua tehden 12 tehopistettä.
Muuta

Mäenalasen isoveli Samuli on pelannut jääkiekkoa hyökkääjänä alemmissa sarjoissa.
Im Nayeon

| Im Nayeon Nayeon |
| --- | --- | --- |

EP-levyn tiedot
 Julkaistu: 24. kesäkuuta 2022
 Formaatti: CD, digitaalinen lataus
 Tyylilaji: K-pop, tanssipop
 Kesto: 21.44
 Levy-yhtiö: JYP Entertainment, Republic Records
Nayeonin muut julkaisut
|   | Im Nayeon 2022 | NA (EP) 2024 |
Singlet albumilta Im Nayeon
 ”Pop!” Julkaistu: 24. kesäkuuta 2022
Im Nayeon on Twice-yhtyeen jäsen Nayeonin ensimmäinen sooloalbumi. Albumi julkaistiin JYP Entertainmentin ja Republic Recordsin kautta 24. kesäkuuta 2022. Se sisältää seitsemän kappaletta, mukaan lukien singlen ”Pop!”. Albumilla ovat mukana Felix Stray Kids -yhtyeestä ja Wonstein. Kappaleen ”Candyfloss” on osittain säveltänyt Little Mix -yhtyeen Jade Thirlwall.
Nayeon kirjoitti sanoituksia levylle Twicen Pohjois-Amerikan kiertueen aikana. Albumia ennakkotilattiin yli 500 000 kappaletta.
Kappaleet

| Im Nayeon |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Pop! | Lee Seu-ran | Kenzie, Hayden Chapman, Greg Bonnick, Ellen Berg | LDN Noise | 2.48 |  |  |  |  |
| 2. | No Problem (mukana Felix)  | Lewis Shay Jankel | Jankel | Jankel | 3.16 |  |  |  |  |
| 3. | Love Countdown (mukana Wonstein)  | Nayeon, Wonstein | Earattack, Ronnie Icon, Willemijn May, Eniac, 24E! | Earattack, Eniac | 3.17 |  |  |  |  |
| 4. | Candyfloss | Shim Eun-ji | Jade Thirlwall, Rick Parkhouse, George Tizzard | Red Triangle | 3.01 |  |  |  |  |
| 5. | All or Nothing | Nayeon | Destiny Rogers, Carmen Reece, Jonathan Yip, Ray Romulus, Jeremy Reeves | The Stereotypes | 3.04 |  |  |  |  |
| 6. | Happy Birthday to You | E.One | E.One | E. One | 3.05 |  |  |  |  |
| 7. | Sunset (노을만 예쁘다) | Park Woo-sang | Park | Park | 3.13 |  |  |  |  |
|  |  |  |  |  | 21.44 |  |  |  |  |
Vastaanotto

Albumi nousi Koreassa Gaon Chartin fyysisen albumilistan ensimmäiselle sijalle julkaisuviikolla. Albumi nousi Billboard 200 listan seitsemännelle sijalle 57 000 kappaleen myynnillä. Albumi on ensimmäinen K-pop sooloalbumi, joka nousee kymmenen kärkeen Billboard 200 -listalla. Albumi nousi ensimmäiseksi Billboardin Top Album Sales ja Top Current Album Sales -listoilla ensimmäisenä k-pop sooloalbumina.
Albumin myötä Nayeon on tehnyt k-pop solistien ennätyksiä muilla Billboardin listoilla mukaan lukien Artist 100 -listalla.
Circle Chartin mukaan albumi on myynyt 473 255 kappaletta kesäkuun loppuun mennessä ja se on saanut platinasertifikaatin.
Arvostelut

NME:
Ray Nagin

| Ray Nagin |
| --- | --- |

Henkilötiedot
Syntynyt: 11. kesäkuuta 1956 (ikä 68) New Orleans, Louisiana
Poliitikko
Puolue:  Demokraattinen puolue
Asema:  New Orleansin pormestari 2002-2010
Uskonto:  Katolinen
 Nimikirjoitus
Clarence Ray Nagin (s. 11. kesäkuuta 1956) on yhdysvaltalainen demokraattipuolueen poliitikko. Hän toimi New Orleansin pormestarina vuosina 2002–2010.
Nagin tuomittiin vuonna 2014 kymmenen vuoden vankeuteen korruptioskandaaliin liittyneessä oikeudenkäynnissä. Nagin oli tuomion mukaan ottanut politiikassa ollessaan vastaan lahjuksia.
Aiheesta muualla

Kuvia tai muita tiedostoja aiheesta Ray Nagin Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat 
Taiteenala:  ULAN 
Muut:  SNAC